Ez a súgótéma a GNU Free Documentation License 1.1-es verziója (GFDL) alatt van licencelve. Ez azt jelenti, hogy bizonyos feltételek mellett szabadon másolhatja, terjesztheti és/vagy módosíthatja ezt a dokumentumot.

Luc Pionchon
pionchon.luc@gmail.com 2013
Adam Dingle
adam@yorba.org 2013
Aurimas Cernius
aurisc4@gmail.com 2013,2014,2023
Navigálás hosszú, szerkesztett jegyzetekben
Kelemen Gábor
kelemeng at gnome dot hu 2014, 2016.
Úr Balázs
ur dot balazs at fsf dot hu 2024.

# Tartalomjegyzék hozzáadása

Ez egy bővítmény a Gnote alkalmazáshoz. Ha ez a bővítmény telepítve van, akkor megjelenik egy Tartalomjegyzék bejegyzés a műveletek menüben. Nézze meg a fejezetet egy bővítmény aktiválásának megismeréséhez.

# Dióhéjban

A címsor egy teljes sornyi szöveg, Félkövér+Óriási vagy Félkövér+Nagy formázással.

Állítsa be a címsorokat a Ctrl 1 vagy a Ctrl 2 billentyűkombinációval.

Nyissa meg a tartalomjegyzéket a Ctrl Alt 1 billentyűkombinációval, és ugorjon bármely címsorhoz.

# Képernyőkép

## Szerkesztett jegyzet a tartalomjegyzékével

# Navigálás hosszú jegyzetekben

Egy hosszú jegyzetben nehézkes lehet a navigálás. Ilyenkor természetes, hogy a jegyzetet címsorokkal ellátott szakaszok és alszakaszok megjelölésével strukturáljuk.

Ez a bővítmény megkönnyíti a hosszú, strukturált jegyzetekben való navigálást. Miután beállította a címsorokat a jegyzetben, a jegyzet tartalomjegyzéke megjelenik a műveletek menüben. Ezután közvetlenül a menüből bármelyik címsorra ugorhat.

# Jegyzetek strukturálása címsorokkal

A címsor egyszerűen egy teljes sor, meghatározott szövegformázással:

Az 1. szintű címsorok a szakaszoknál Félkövér+Óriási betűkészlettel formázott sorok.

A 2. szintű címsorok az alszakaszoknál Félkövér+Nagy betűkészlettel formázott sorok.

Egy címsor formázásához használja az alábbiak egyikét:

Használja a Címsor 1 és Címsor 2 menüpontokat a Jegyzetműveletek Tartalomjegyzék menüben.

Használja a Ctrl 1 és Ctrl 2 gyorsbillentyűket az 1-es és 2-es szintű címsorokhoz.

Ezek a parancsok a teljes sorra alkalmazzák a formázást. Nem kell először kijelölni. Elég, ha a kurzor a sorban van.

Másik lehetőségként, ha a kurzor új sorban van, aktiválja a címsor parancsot, majd adja meg a címsor címét.

Akár a normál formázási parancsokat is használhatja a Szöveg menüből: Félkövér, Nagy és Óriási, valamint a hozzájuk tartozó gyorsbillentyűket. Ha például a sor már Óriási formátumú, akkor már csak azt kell beállítania, hogy Félkövér is legyen, ahhoz hogy 1-es szintű címsor legyen belőle. Nézze meg a fejezetet a szövegstílusok beállításának megtanulásához.

# Tartalomjegyzék megjelenítése

A tartalomjegyzéket az alábbiak egyikében érheti el:

A Jegyzetműveletek Tartalomjegyzék menüben.

Egy felugró menüben, a Ctrl Alt 1 billentyűkombinációval.

Ezután a nyílbillentyűkkel felfelé és lefelé navigálhat, az Enter billentyűvel pedig a kiválasztott címsorra ugorhat. Vagy egyszerűen csak kattintson az egérrel arra a címsorra, amelyre ugrani szeretne.

# Hibaelhárítás

## Egy címsor nem jelenik meg a tartalomjegyzékben

Előfordulhat, hogy a címsorban olyan karakterek vannak, például üres hely karakterek, amelyek nem címsorként vannak formázva. Győződjön meg arról, hogy az egész sor címként van-e formázva. Nézze meg a szakaszt.

## Üres sor van a tartalomjegyzékben

Üres sor, esetleg üres hely karaktereket tartalmazva, címsorként van formázva. Ugorjon erre a sorra, és törölje a területet.