Sincronitza amb una carpeta en línia

Llicència de documentació gratuïta GNU (GFDL), versió 1.1

Aurimas Cernius
2019

# Sincronització de carpetes en línia

Aquest tipus de sincronització us permet sincronitzar amb una carpeta en línia que es pot obrir a Fitxers.

Per a utilitzar aquest tipus de configuració, primer heu de configurar el compte per a accedir a la carpeta a Comptes en línia. Un cop afegit, el compte s'ha de veure a la subfinestra lateral de l'aplicació Fitxers i l'heu de poder obrir i navegar per la carpeta en línia.

Per a configurar aquest tipus de sincronització, seleccioneu Carpeta en línia al desplegable Serveis i aleshores seleccioneu la carpeta desitjada com a URI de la carpeta. Podeu obtenir l'URI de la carpeta obrint la carpeta en línia a l'aplicació Fitxers i, a continuació, prement Ctrl L per a editar el camí.

# Configuració de sincronització de carpetes en línia

Un cop introduïda la carpeta desitjada, feu clic al botó Desa. Utilitzeu el botó Neteja per a desactivar la sincronització.

Si la carpeta especificada no existeix, el Gnote intentarà crear-la.